Алексис Симон Белль

**Алексис Симон Белль** (француз телендә: Simon Belle) — француз рәссам-якобиты, инглиз тәхетеннән бәреп төшерелгән Стюартлар династиясе яклаучысы.
## Тәрҗемәи хәле
1674 елда Парижда Сен-Сюльпис чиркәве приходында туган (метрика кенәгәләре сакланып калган). Әз мәгълүм рәссам Жан-Батист Белль (1642—1703-кә кадәр) һәм аның хатыны Аннаның (1705 елда үлгән) бердәнбер улы булган.
Живописьне башта әтисеннән, ә соңыннан куылуда Парижның шәһәр яны Сен-Жермен-ан-Леда Сен-Жермен сараенда торган Англиянең экс-короле Яков II-нең сарай яны рәссамы Франсуа де Труа (1645/46—1730) остаханәсендә өйрәнгән. Белль эшләргә Сен-Жерменда якынча 1690-ынчы еллар ахырында башлаган. Бу Франция һәм Бөекбритания арасында тынычлык чоры булган, шуңа күрә якобитлар Ла-Маншны  Яков II балалары: принц Джеймс Эдвард Стюарт һәм аның кыз туганы принцесса Луиза Мария портретлары белән законлы рәвештә кичә алган. Франсуа де Труа шул вакытта куылуда торган Стюартларның сарай янында бердәнбер рәссам, ә Белль аның иң яхшы өйрәнчеге булган.
1700 елның августында Белль Рим премиясен откан, әмма Римга бармаган һәм Сен-Жерменда эшләргә дәвам иткән.
1701 елда король Яков II үлгән һәм аның улы Джеймс Эдвард Стюарт британ тәхетенә якобит претенденты булган, шул ук вакытта Франция короле Людовик XIV аның омтылышларын тулысынча яклаган. Шул ук 1701 елның ноябрендә Белль шулай ук Сен-Жермен сарай янында эшләгән миниатюристка Анна Шеронга (як. 1663—1718) өйләнгән.
1702 елда Франция һәм Англия арасында сугыш башланган (Испан мирасы өчен Сугыш буларак мәгълүм), әмма Белль эшләгән якобит претендентының портретлары Ла-Манш аша контрабанда итеп алып барыла торган булган. Джеймс Эдвард Стюартның Белль ясаган хәрби киемнән (ул вакытта андыйны кимәгәннәр инде) Ла-Манш ярында хәрби кораблар фонында торучы һәм кулы белән Британия Дувры кыяларына ишарә итүче портретның берничә юрамасы сакланып калган. 1712 елда Белль Стюартның хәрби формада сурәтләнгән тагын бер портретын башкарган. Бу портреттан күп мәртәбә күчермә ясаганнар һәм гравюраларда кабатлап ясаганнар. 
Испан мирасы өчен Сугыш тәмамланганнан соң Белль Стюарт артыннан уңышсыз 1715 ел түнтәрелешеннән соң якобитлар су итеп баскан Бар-ле-Дюкка барган. Күпмедер вакыт Белль аларның портретларын башкарган, әмма Стюарт сарае яны белән Италиягә киткәннән соң, Белль алар артыннан бармаган.
Моның урынына ул Франциядә калган һәм 1720-нче елларда француз аксөякләре портретларын барлыкка китереп уңышлы итеп эшләгән. Ул шулай ук яшь король  Людовик XV-нең портретын ясаган. Аның күп эшләре гравюраларда кабатланган булган. Шулай да, 1730-ынчы еллар башында рәссам периодик рәвештә якобитлар заказларын башкаруын дәвам иткән.
Рәссамның беренче хатыны Анна Шерон 1718 елның апрелендә үлгән булган. 1722 елның 12 январендә ул художество даирәләрендә йогынты ясаган һолланд янсенист гаиләсе вәкиле, үзе дә рәссам һәм гравёр булган Мария-Николь Ортемельска (1689 — 1745 елдан соң) икенче никах итеп өйләнгән. Бу никахта ике угыл (1722 елда һәм 1726 елда) һәм кыз (1730 елда) туган. Яңа хатыны белән Белль шунда йорты булган Сен-Жерменда калган якобитлар арасында да, Парижда Дюфур урамында да торган.
Белль Парижда 1734 елда үлгән. Отпевание Сен-Сюльпис чиркәвендә булган һәм моның турында церемония тасвирламасы сакланып калган.
Аның уллары арасыннан Клеман Луи Мари Анн Белль (1722—1806) рәссам, профессор һәм Король живопись һәм сынчылык академиясе ректоры һәм Король гобеленнар мануфактурасының шпалералар өчен эскизлар (картоннар) башкарган художество бүлегенең җитәкчесе булган.

## Галерея

### Белль пумаласыныкы принц [[Джеймс Фрэнсис Эдуард Стюарт|Джеймс Эдвард Стюарт]] портретлары


Alexis-Simon Belle (1674-1734) - Prince James Francis Edward Stuart (1688–1766), Son of James VII and II - PG 1215 - National Galleries of Scotland.jpg
Alexis-Simon Belle (1674-1734) - Prince James Francis Edward Stuart (1688–1766), 'The Old Pretender' - 1510 - Government Art Collection.jpg
Prince James Francis Edward Stuart by Alexis Simon Belle.jpg
Alexis-Simon Belle (1674-1734) - Prince James Francis Edward Stuart (1688–1766), 'The Old Pretender' - 14900 - Government Art Collection.jpg



### Башка портретлар


Alexis Simon Belle - Princess Louisa Maria Teresa Stuart, 1692 - 1712. Daughter of James VII and II - PG 1216 - National Galleries of Scotland.jpg|Принцесса Луиза Мария Стюарт 
Alexis-Simon Belle (1674-1734) - Princess Louise Marie (1692–1712) - 998407 - National Trust.jpg|Принцесса Луиза Мария Стюарт
Alexander, 4th Lord Forbes of Pitsligo, by Alexis-Simon Belle.jpg|Лорд Александр Форбс
Alexis-Simon Belle (1674-1734) - Roger Strickland (1680–1704) - 998444 - National Trust.jpg|Роджер Стрикланд
François de Troy 9123 copie.jpg|Портрет авторы шул шәхестә өйрәнчек булган рәссам Франсуа де Труа.
Élisabeth Charlotte d'Orléans with her son François Étienne de Lorraine.jpg|Принцесса Елизавета Шарлотта Бурбон-Орлеанлы һәм аның улы Франсуа Габсбург-Лотарингияле, Австриянең киләчәк императоры Франц I Стефан
Alexis-Simon Belle - Charles-François-Marie de Custine, Chevalier de Wiltz - Google Art Project.jpg|Шарль Франсуа Мари де Кюстин, Лотарингия герцоглыгының бөек ат караучысы һәм  француз полковнигы
Attributed to Alexis Simon Belle - Portrait of a Nobleman, said to be Charles-Alexandre of Lorraine.jpg|Яшь аксөяк портреты (фараз ителгәнчә, Карл Александр Лотарингияле)




## Искәрмәләр

## Әдәбият
* Alexis Simon Belle (англ.) // Benezit Dictionary of Artists — OUP, 2017. — ISBN 978-0-19-977378-7

Төркем:Рәссамнар